ફાધર અલફાન્સોને સામૂહિક બળાત્કારના કાવત્રાખોર અને ગુનેગારોને આશ્રયદાતા તરીકે પણ આલેખી શકાય. પીડિતોએ પોતાનાં નિવેદનોમાં તેમના નામનો ઉલ્લેખ કરેલો છે. પોલીસના અધિક મહાનિયામક શ્રી આર. કે. મલિકે પણ મીડિયાને જણાવેલ છે કે ફાધર અલફાન્સોએ જ નાટ્ય મંડળીને મિશનરી શાળામાં નાટક કરવાનું આમંત્રણ પાઠવેલ. જ્યારે ગુનેગારો આવેલ, બે સાધ્વીઓ (ક્રિશ્ર્ચિયન)ને મૂકી બાકીની પાંચ બાળાઓને બે કલાક માટે લઈ જવાની પરવાનગી આપેલ. ફાધરને દંડવાની જગ્યાએ ચર્ચ તેમનો બચાવ કરતાં એવું કહી રહ્યું છે કે ખ્રિસ્તીઓ પ્રત્યેની ક્ધિનાખોરીનો આ એક ભાગ છે. કેથોલિક બિશપ કોન્ફરન્સ ઓફ ઇન્ડિયા (CBCI) કે જે ભારત ખાતેની રોમન કેથોલિક ચર્ચની સૌથી મોટી સંસ્થા માનવામાં આવે છે, જેમના દ્વારા ૨૪ જૂનના નિવેદનમાં કહેવામાં આવેલું કે ઝારખંડ સરકાર દ્વારા તેમને ‘નિશાન’ બનાવવામાં આવી રહ્યા છે. આ દરમિયાન ઝારખંડ મુક્તિ મોરચા (JMM) દ્વારા પણ પોલીસ દ્વારા કરવામાં આવેલ ફાધર અલફાન્સોની ધરપકડ પર વિરોધ પ્રદર્શિત કરવામાં આવેલ છે.